Document ID: /roh_data/filtered/fineweb-2-filterrobots_roh.jsonl.gz/16061

L’autoritad fiscala saja obligada dad identifitgar defraudants da taglia – uschia l’argumentaziun.
Dapi curt èn ils documents dals Panama Papers accessibels en l’internet. I sa tracta da 11 milliuns e-mails, brevs e documents che demussan strategias co evitar da pajar taglia. Il consorzi internaziunal da schurnalists investigativs aveva publitgà l’entschatta da l’emna datas da pliras tschient milli societads off-shore.
Cumissiun da finanzas dal Cussegl naziunal na vul nagin'examinaziun
La cumissiun da finanzas dal Cussegl naziunal percunter na vul betg ch’i dettia examinaziuns da fatschentas dad off-shore en Svizra. Quai ha ella decis cun 17 cunter 7 vuschs tar in’abstenziun.
Ils aderents han vulì dar l’incumbensa al Cussegl federal da crear ina “Task Force”. La proposta sa referescha als Panama Papers – sco ils Servetschs dal parlament han communitgà.
Medias avevan l’entschatta d’avrigl rapportà da bun 200milli societads off-shore fundadas da la chanzlia d’advocat Mossack Fonseca nua che prominents e politichers da l’entir mund duajan avair zuppà lur facultad.
En consequenza hai dà investigaziuns globalas ed ina debatta davart oasas fiscalas e lavada da daners suspectus.
RR novitads 18:00